หุ้นใหญ่ลิงโลด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 4 มิ.ย. 2553
4 มิ.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 4 มิ.ย. 2553
...หุ้นไทยวิ่งทะลุ 760 จุด ตามตลาดหุ้นเอเชีย ได้อานิสงส์จากหุ้นสหรัฐหลังตัวเลขทำสัญญาซื้อขายบ้านมือสองเดือน เม.ย. เพิ่มขึ้น 6% สูงกว่าคาดการณ์ ต่างชาติ-สถาบัน-พอร์ตเทรด แห่เข้าตลาด
...ดัชนีปิด 765.96 จุด พุ่ง 16.28 จุด หรือ 2.17% มูลค่าซื้อขาย 24,209 ล้านบาท 
...ต่างชาติซื้อสุทธิเป็นวันที่สองในรอบ 2 อาทิตย์ หลังเหตุจลาจล 1,514 ล้านบาท 
...หุ้นพื้นฐานตัวใหญ่ ถูกปลุกขึ้นมาเล่นรอบใหม่ มากันหมดกลุ่มหลักๆ ทั้งพลังงาน แบงก์ ปิโตรเคมี และที่มาเด่นๆ 2 วัน เห็นจะเป็นทุนธนชาต (TCAP) แรงทั้งราคาและวอลุมซื้อขาย 
...การที่หุ้นตัวใหญ่มาได้ขนาดนี้ แสดงว่าเริ่มมีความมั่นใจตลาดหุ้นแล้ว ปัจจัยที่เคยกังวลทั้งการเมืองและยุโรปทุเลาลง
...ไม่เฉพาะหุ้นใหญ่ หุ้นเล็กบางตัวผลัดกันมาตามข่าวกระตุ้น วันที่ 3 มิ.ย. เป็นรอบของ SLC (โซลูชั่น คอนเนอร์ (1998)) แตกพาร์ วันแรกจาก 1 บาท เป็น 10 สตางค์ พาหุ้นวิ่งกระฉูด รวมทั้งเตรียมรับลูกหลาน SLC-W1 และ SLC-T1 (ใบสำคัญแสดงสิทธิในการซื้อหุ้นเพิ่มทุนที่โอนสิทธิได้ รุ่นที่ 1) เข้าซื้อขายตลาด mai วันที่ 7 มิ.ย.นี้
...เตือนกันนิด SLC-T1 มีเวลาให้ซื้อขายบนกระดาน 10 วันเท่านั้น ตั้งแต่วันที่ 7-18 มิ.ย.นี้ จากนั้นให้แสดงความจำนงใช้สิทธิก่อนจะขึ้น SP ห้ามซื้อขายวันที่ 21 มิ.ย.-15 ก.ค. และพ้นสภาพจากตลาด วันที่ 16 ก.ค. 
...CIG (ซี.ไอ.กรุ๊ป) มาวันเดียวรับมติแจกวอร์แรนต์ผู้ถือหุ้นฟรี วันที่ 3 มิ.ย. ทำกำไรกันเรียบร้อย 
...หุ้นบีทีเอส (BTS) ของ “คีรี กาญจนพาสน์” ไม่เลื่อนวันจองซื้อวันที่ 7 มิ.ย.นี้ สัดส่วน 7 หุ้นเดิม ได้ 4 หุ้นใหม่ ราคา 63 สตางค์ ฟรี BTS-W1 อีก 1 หน่วย ซื้อวันนี้รอข่าวดีอีกเพียบ 
...หุ้น IVL (อินโดรามา เวนเจอร์ส) ช่วงนี้เล่นแรงลุ้นเข้าคำนวณ SET 50 ครึ่งปีหลัง และไม่น่าพลาดถึงเกณฑ์จะเคาะซื้อขายไม่ถึง 6 เดือน 
...จรัมพร โชติกเสถียร เอ็มดีตลาด โชว์วิสัยทัศน์กับพนักงาน เตือนสติย้ำให้คิดถึงซีจี (ธรรมาภิบาล) ให้มาก เพื่อเป็นตัวอย่างที่ดีกับบริษัทจดทะเบียนและโบรกเกอร์